CELEX: 62019TA0046
Language: sk
Date: 2020-09-09 00:00:00
Title: Vec T-46/19: Rozsudok Všeobecného súdu z 9. septembra 2020 – Grécko/Komisia („EPZF a EPFRV – Výdavky vylúčené z financovania – Schéma pomoci na plochu – Pojem ‚trvalé pasienky‘ – Článok 4 ods. 1 písm. h) nariadenia (EÚ) č. 1307/2013 – Integrovaný systém spravovania a kontroly – Kľúčové kontroly – Nariadenie č. 1306/2013 – Povinnosť odôvodnenia“)

9.11.2020   
            
            
               SK
            
            
               Úradný vestník Európskej únie
            
            
               C 378/28
            
         
      Rozsudok Všeobecného súdu z 9. septembra 2020 – Grécko/Komisia
      (Vec T-46/19) (1)
      
      („EPZF a EPFRV - Výdavky vylúčené z financovania - Schéma pomoci na plochu - Pojem ‚trvalé pasienky‘ - Článok 4 ods. 1 písm. h) nariadenia (EÚ) č. 1307/2013 - Integrovaný systém spravovania a kontroly - Kľúčové kontroly - Nariadenie č. 1306/2013 - Povinnosť odôvodnenia“)
      (2020/C 378/33)
      Jazyk konania: gréčtina
      
         Účastníci konania
      
      
         Žalobkyňa: Helénska republika (v zastúpení: G. Kanellopoulos, E. Leftheriotou a A. Vasilopoulou, splnomocnení zástupcovia)
      
         Žalovaná: Európska komisia (v zastúpení: M. Konstantinidis, J. Aquilina a A. Sauka, splnomocnení zástupcovia)
      
         Predmet veci
      
      Návrh podľa článku 263 ZFEÚ na čiastočné zrušenie vykonávacieho rozhodnutia Komisie (EÚ) 2018/1841 zo 16. novembra 2018, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 298, 2018, s. 34), a to v rozsahu, v akom sa týka výdavkov vynaložených Helénskou republikou
      
         Výrok rozsudku
      
      
                  1.
               
               
                  Vykonávacie rozhodnutie Komisie (EÚ) 2018/1841 zo 16. novembra 2018, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV), sa zrušuje v rozsahu, v akom ukladá Helénskej republike 2 % paušálnu opravu z oddelenej priamej pomoci, vo výške 12 342 563,07 eura za rozpočtový rok 2016 a výške 12 060 282,13 eura za rozpočtový rok 2017.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Európska komisia a Helénska republika znášajú svoje vlastné trovy konania.
               
            
         (1)  Ú. v. EÚ C 93, 11.3.2019.